Okresná prokuratúra Trenčín 
Bernolákova 2, 912 50 Trenčín 1 	

Sp. zn. : 2 Pv 264/12/3309	Trenčín, 19.11.2014
EEČ : 2-28-223-2014

U Z N E S E N I E

Trestná vec:	obvinený XXXXX 
Prečin:	Nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 172 odsek 1 písmeno abd Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Trenčín
Podľa § 215 odsek 2 písmeno c Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX
obvinenému bola dňa 21.03.2012 v čase cca o 03.30 hod. policajtmi v budove OO PZ Trenčín na ul. Kvetnej číslo 7 v Trenčíne kontrolovaná jeho totožnosť, pričom bol v rámci bezpečnostnej prehliadky vyzvaný, aby vyprázdnil obsah svojich vreciek na odevných zvrškoch z ktorých takto zo  zimnej bundy vytiahol 2 plastové vrecká s tlakovým uzáverom v ktorých bola zabalená podozrivá sušená rastlina, 7 ks zvlášť zabalených semien nezistenej rastliny, vreckovú elektronickú váhu TW-400, kovovú fajku, kovovú dózu s obsahom sušenej rastliny a sklenenú fajku, kde tieto predmety boli následne podrobené skúmaniu na KEÚ PZ Bratislava pod ČES: PPZ-KEU-BA-EXP-2012/XXXXX pričom z výsledku skúmania je zrejmé, že
-jedno z plastových vreciek s tlakovým uzáverom obsahovalo konope s hmotnosťou upotrebiteľného - fajčiteľného materiálu 1794 mg a priememou koncentráciou tetrahydrokanabinolu 14,3 % hmotnostných obsahujúcich 257 mg THC čo predstavuje 9-18 obvykle jednorazových dávok drogy,
-jedno z plastových vreciek s tlakovým uzáverom obsahovalo konope s hmotnosťou upotrebiteľného - fajčiteľného materiálu 11,84 g a priemernou koncentráciou tetrahydrokanabinolu 12,6 % hmotnostných obsahujúcich 1491 mg THC čo predstavuje 50 - 118 obvykle jednorazových dávok drogy,
-7 ks semien bolo konopných,
-kovová dóza obsahovala konope s hmotnosťou 704 mg s koncentráciou tetrahydrokanabinolu 11,2 % hmotnostných obsahujúcich 79 mg THC čo predstavuje 3-7 obvykle jednorazových dávok drogy,
-na vreckovej elektronickej váhe TW-400 bola zistená prítomnosť stôp metamfetamínu, kokaínu a tetrahydrokanabinolu,
-kovová fajka obsahovala obhorené konope s hmotnosťou 213 mg a koncentráciou tetrahydrokanabinolu 16,2 % hmotnostných obsahujúcich 35 mg THC čo predstavuje 1 - 2 obvykle jednorazovú dávky drogy a	
-sklenená fajka obsahovala obhorené konope s hmotnosťou 95 mg a koncentráciou tetrahydrokanabinolu 11,7 % hmotnostných obsahujúcich 11 mg THC čo predstavuje 1 obvykle jednorazovú dávku drogy,
kde súčet obvykle jednorazových dávok drogy, ktoré obvinený prechovával predstavuje minimálne 64 dávok, pričom obvinený túto rastlinnú drogu vypestoval na nezistenom mieste v Slavkove v Českej republike, previezol ju na územie Slovenskej republiky a prechovával ju u seba minimálne od 20.03.2012

lebo o skutku odovzdanom na trestné stíhanie do cudziny bolo právoplatne rozhodnuté cudzozemským súdom alebo iným cudzozemským orgánom príslušným na konanie o trestnom čine, priestupku alebo o inom správnom delikte a toto rozhodnutie možno považovať za dostačujúce

Odôvodnenie:
Vyšetrovateľ Okresného riaditeľstva Policajného zboru, Odboru kriminálnej polície Trenčín, uznesením číslo ORP-XXXXX-OVK-TN-2012 zo dňa 21.03.2012 podľa § 199 odsek 1 Trestného poriadku začal trestné stíhanie a následne podľa § 206 odsek 1 Trestného poriadku vzniesol obvinenie XXXXX, narodenému XXXXX, pre zločin nedovolenej výroby omamných a psychotropných látok, jedov alebo prekurzorov, ich držanie a obchodovanie s nimi podľa § 172 odsek 1 písmeno a), b), d) Trestného zákona na tom skutkovom základe, ako je uvedené vo výrokovej časti tohto uznesenia.

	Vyšetrovateľ Policajného zboru uznesením číslo ORP-XXXXX-OVK-TN-2012 zo dňa 30.05.2012 podľa § 228 odsek 2 písmeno d) Trestného poriadku trestné stíhanie obvinenému XXXXX prerušil z dôvodu, že sa navrhuje odovzdanie trestného stíhania do cudziny.

	Na základe žiadosti Okresnej prokuratúry Trenčín adresovanej Okresnému štátnemu zastupiteľstvu Bruntál, Česká republika, rozhodlo Najvyššie štátne zastupiteľstvo Českej republiky o prevzatí trestného konania vedeného voči obvinenému XXXXX.

	Po odovzdaní trestného konania do Českej republiky, Okresné štátne zastupiteľstvo v Uherskom Hradišti pod sp. zn. XXXXX vydalo dňa 23.05.2013 uznesenie, ktorým trestné stíhanie obvineného XXXXX pre prečin nedovolenej výroby a iného nakladania s omamnými a psychotropnými látkami a s jedmi podľa § 283 odsek Trestného zákonníka Českej republiky podmienečne zastavilo, a stanovilo mu skúšobnú dobu v trvaní 12 mesiacov odo dňa právoplatného predmetného uznesenia, teda od 11.06.2013. Následne dňa 01.07.2014 bolo vydané OŠZ v Uherskom Hradišti uznesenie o osvedčení, ktoré nadobudlo právoplatnosť dňa 17.07.2014.

Podľa § 215 odsek 2 písmeno c) Trestného poriadku prokurátor môže zastaviť trestné stíhanie, ak o skutku odovzdanom na trestné stíhanie do cudziny bolo právoplatne rozhodnuté cudzozemským súdom alebo iným cudzozemským orgánom príslušným na konanie o trestnom čine, priestupku alebo o inom správnom delikte a toto rozhodnutie možno považovať za dostačujúce.

S poukazom na všetky okolnosti prípadu, na už uložený trest ako aj trest, ku ktorému môže trestné stíhanie viesť, považujem ďalšie trestné stíhanie za neúčelné a rozhodnutie cudzozemského orgánu za dostatočné.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Beáta Láncošová
prokurátorka